CELEX: 
Language: hr
Date: 2018-02-28 00:00:00
Title: DELEGIRANA UREDBA KOMISIJE (EU) …/... o izmjeni Delegirane uredbe (EU) br. 639/2014 u pogledu kriterija prihvatljivosti za potporu za konoplju u okviru programa osnovnih plaćanja te određenih zahtjeva u pogledu dobrovoljne proizvodno vezane potpore

OBRAZLOŽENJE
            
            
               1.KONTEKST DELEGIRANOG AKTA
            
            
               Ova izmjena Delegirane uredbe Komisije (EU) br. 639/2014(
                  1
               ) obuhvaća izmjene koje se odnose na dva različita područja:
            
            
               1.1.Dobrovoljna proizvodno vezana potpora
            
            
               Uredbom (EU) br. 1307/2013 (
                  2
               ) (dalje u tekstu „temeljni akt”) utvrđuju se pravila za izravna plaćanja poljoprivrednicima u programima potpore u okviru zajedničke poljoprivredne politike (ZPP). Europski parlament i Vijeće donijeli su Uredbu 2017/2393 Europskog parlamenta i Vijeća (
                  3
               ) o izmjeni Uredbe (EU) br. 1307/2013. 
            
            
               U okviru ove izmjene pojašnjene su određene odredbe koje se primjenjuju na dobrovoljnu proizvodno vezanu potporu tako što su usklađene s uvjetima „plave kutije” Sporazuma o poljoprivredi. U praksi je to postignuto na sljedeći način:
            
            
               (1)uvjet da se proizvodno vezana potpora može dodijeliti samo u onoj mjeri koja je potrebna da se potakne održavanje postojećih razina proizvodnje u predmetnim sektorima ili regijama zamijenjen je načelom da je dobrovoljna proizvodno vezana potpora program kojim se ograničava proizvodnja.
            
            
               (2)Jasno je navedeno da se vezana potpora, u skladu s proizvodno ograničavajućom prirodom programa, temelji na fiksnim površinama i prinosima ili fiksnom broju životinja te da mora biti u skladu s financijskim gornjim granicama na razini mjera.
            
            
               Te izmjene zahtijevaju odgovarajuću prilagodbu delegiranog akta, što je svrha ovog akta o izmjeni.
            
            
               1.2.Konoplja
            
            
               Nakon primitka zahtjeva jedne države članice predlaže se izmjena članka 9. stavka 1. Delegirane uredbe (EU) br. 639/2014. 
            
            
               Svrha je izmjene omogućiti da se i sjeme čuvanih sorata konoplje koje su certificirane u skladu s Direktivom Komisije 2008/62/EZ
                  4
                može koristiti na površinama koje su prihvatljive za izravna plaćanja. 
            
            
               Izmjenom se ne uvodi nikakvo odstupanje za čuvane sorte konoplje u pogledu drugih uvjeta prihvatljivosti za izravna plaćanja koji su utvrđeni u navedenoj odredbi. 
            
            
               2.SAVJETOVANJA PRIJE DONOŠENJA AKTA
            
            
               2.1.Savjetovanje s državama članicama
            
            
               Provedeno je savjetovanje sa stručnom skupinom za izravna plaćanja 29. studenoga 2017. Države članice u načelu su pozdravile nacrt te nisu iznijele daljnje veće primjedbe ili su iznijele primjedbe koje Komisija može uzeti u obzir. 
            
            
               Na sastanku stručne skupine 23. siječnja 2018. Komisija je iznijela sažetak rezultata savjetovanja među službama
                  5
                u vezi s kojim stručnjaci nisu iznijeli nikakve primjedbe.
            
            
               2.2.Javno savjetovanje
            
            
               Akt o izmjeni trebalo bi izuzeti iz javnog savjetovanja zbog sljedećih razloga:
            
         
         
            
               S jedne strane, postupak savjetovanja među službama nije mogao početi prije donošenja izmjene temeljnog akta, tj. 29. prosinca 2017. 
            
            
               S druge strane, nakon pokretanja postupka za donošenje izmjene delegiranog akta, od ključne je važnosti da se postupak dovrši sa što većom pažnjom zbog sljedećih razloga:
            
            
               Izmjenom temeljnog akta uvedena je mogućnost država članica da revidiraju svoje odluke o dobrovoljnoj proizvodno vezanoj potpori. Prva takva revizija mogla bi se odnositi na godinu potraživanja 2019. uz uvjet da predmetne države članice dostave obavijest o svojim odlukama do 1. kolovoza 2018. Izmjena delegiranog akta treba stupiti na snagu što je moguće ranije prije tog datuma kako bi se osigurala pravna sigurnost predstojeće revizije (i revizija koje će uslijediti nakon nje).
            
            
               Izmjene delegiranog akta posljedica su pojašnjenja u temeljnom aktu koja se primjenjuju od godine potraživanja 2015. Pravna sigurnost u pogledu aktualne provedbe proizvodno vezane potpore zahtijeva da sve stranke (države članice, poljoprivrednici itd.) budu upoznate s važećim (pojašnjenim) pravilima. Stoga bi trebalo osigurati donošenje ovog akta o izmjeni bez daljnje odgode.
            
            
               Izmijenjena pravila za konoplju mogu se učinkovito početi primjenjivati od godine potraživanja 2018. ako se akt o izmjeni objavi dovoljno rano u godini potraživanja (tj. poljoprivrednici ga mogu uzeti u obzir u svojim zahtjevima za dodjelu potpore prije roka u svibnju/lipnju).
            
            
               Nadalje, izmjena koja se odnosi na dobrovoljnu proizvodno vezanu potporu samo je usklađivanje pojašnjenja unesenih u temeljni akt. Unošenje sadržajnih izmjena važećih pravila nadilazilo bi svrhu ovog akta o izmjeni. Stoga javno savjetovanje ne bi donijelo nikakvu dodanu vrijednost. 
            
            
               3.PRAVNI ELEMENTI DELEGIRANOG AKTA
            
            
               3.1.Dobrovoljna proizvodno vezana potpora
            
            
               Zbog pojašnjenja pravila koja se primjenjuju na dobrovoljnu proizvodno vezanu potporu iz temeljnog akta potrebne su sljedeće izmjene delegiranog akta:
            
            
               (1)kodifikacija i/ili usklađivanje određenih odredbi: nakon te izmjene potrebno je ažurirati određena upućivanja na temeljni akt i terminologiju. Osim toga, primjereno je uzeti u obzir pojašnjena pravila pri definiranju poteškoće te u skladu s time uskladiti definiciju pravila o kumuliranju potpora. 
            
            
               (2)obavijest: moguće je pojednostavniti određene obveze država članica koje se odnose na obavješćivanje Komisije o njihovim odlukama o potpori. 
            
            
               S obzirom na to da se pojašnjenje u temeljnom aktu primjenjuje od godine potraživanja 2015., odgovarajuća izmjena delegiranog akta trebala bi se primjenjivati sa sličnim retroaktivnim učinkom; s iznimkom definicije kumuliranja potpora zbog razloga pravne sigurnosti.
            
            
               3.2.Konoplja
            
            
               Kako bi se ostvario cilj da se i sjeme čuvanih sorata konoplje koje su certificirane u skladu s Direktivom Komisije 2008/62/EZ
                  6
                može koristiti na površinama koje su prihvatljive za izravna plaćanja, predlaže se izmjena članka 9. stavka 1. Delegirane uredbe (EU) br. 639/2014.
            
            
               Ta bi se izmjena primjenjivala od 1. siječnja 2018.
            
            
               4.UTJECAJ NA PRORAČUN
            
            
               4.1.Dobrovoljna proizvodno vezana potpora 
            
            
               Nema utjecaja na proračun.
            
            
               4.2.Konoplja
            
            
               Nema utjecaja na proračun.
            
         
         
            
            
               DELEGIRANA UREDBA KOMISIJE (EU) …/...
            
            
               оd 28.2.2018.
            
            
               o izmjeni Delegirane uredbe (EU) br. 639/2014 u pogledu kriterija prihvatljivosti za potporu za konoplju u okviru programa osnovnih plaćanja te određenih zahtjeva u pogledu dobrovoljne proizvodno vezane potpore
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009
                  7
               , a posebno njezin članak 35. stavak 3., članak 52. stavak 9. i članak 67. stavke 1. i 2.,
            
            
               budući da:
            
            
               (1)Člankom 9. stavkom 1. Delegirane uredbe Komisije (EU) br. 639/2014
                  8
                zahtijeva se da se sjeme koje se upotrebljava za proizvodnju konoplje certificira u skladu s Direktivom Vijeća 2002/57/EZ
                  9
               . Međutim, Direktivom Komisije 2008/62/EZ
                  10
                predviđa se alternativno certificiranje sjemena konoplje u slučaju čuvanih sorata. Stoga je primjereno uključiti upućivanje na tu direktivu u članak 9. stavak 1. Delegirane uredbe (EU) br. 639/2014.
            
            
               (2)U skladu s člankom 52. Uredbe (EU) br. 1307/2013 države članice mogu dodijeliti proizvodno vezanu potporu poljoprivrednicima pod uvjetima utvrđenima u glavi IV. poglavlju 1. te uredbe te u Delegiranoj uredbi (EU) br. 639/2014. 
            
            
               (3)Članak 52. Uredbe (EU) br. 1307/2013 izmijenjen je Uredbom (EU) 2017/2393 Europskog parlamenta i Vijeća
                  11
                kako bi se osigurala veća jasnoća u pogledu odgovornosti država članica u odnosu na proizvodno ograničavajući karakter dobrovoljne proizvodno vezane potpore. Stoga je terminologiju iz poglavlja 5. odjeljka 1. i članka 67. Delegirane uredbe (EU) br. 639/2014 te Priloga I. toj uredbi potrebno uskladiti s novim tekstom članka 52. Uredbe (EU) br. 1307/2013. Na temelju iskustva stečenog primjenom članka 53. Uredbe (EU) br. 1307/2013 primjereno je ažurirati i sadržaj informacija koje države članice moraju dostaviti Komisiji u skladu s Prilogom I. Delegiranoj uredbi (EU) br. 639/2014.
            
            
               (4)U skladu s člankom 52. stavkom 3. Uredbe (EU) br. 1307/2013 dobrovoljna proizvodno vezana potpora može se dodijeliti samo sektorima ili regijama u kojima se određene vrste poljoprivrednih djelatnosti ili posebni poljoprivredni sektori suočavaju s određenim poteškoćama. U skladu s člankom 52. stavkom 3. Delegirane uredbe (EU) br. 639/2014 za određene vrste poljoprivrednih djelatnosti ili posebne poljoprivredne sektore smatra se da imaju poteškoće samo ako postoji rizik od napuštanja ili smanjenja proizvodnje. Zbog pojašnjenja odgovornosti država članica u pogledu proizvodno ograničavajućeg karaktera dobrovoljne proizvodno vezane potpore, to ograničenje nije opravdano. Stoga je primjereno izbrisati članak 52. stavak 3. Delegirane uredbe (EU) br. 639/2014. Primjereno je ažurirati i zabranu kumuliranja potpora kako je utvrđeno u članku 54. stavku 3. te uredbe.
            
            
               (5)Delegiranu uredbu (EU) br. 639/2014 trebalo bi stoga na odgovarajući način izmijeniti.
            
            
               (6)S obzirom na to da se brisanje članka 52. stavka 5. Uredbe (EU) br. 1307/2013 i preoblikovanje članka 52. stavka 6. te uredbe Uredbom (EU) 2017/2393 primjenjuje od 1. siječnja 2015., primjereno je da se odgovarajuće izmjene Delegirane uredbe (EU) br. 639/2014 primjenjuju u pogledu zahtjeva za dodjelu potpore koji se odnose na kalendarske godine nakon kalendarske godine 2014., s iznimkom odredbe o kumul potpora. Radi pravne sigurnosti, kumuliranje potpora trebalo bi se i dalje određivati na temelju usporedbe ciljeva mjera proizvodno vezane potpore ili drugih mjera Unije i predmetnih politika. U tom bi smislu trebalo smatrati da je cilj dobrovoljne proizvodno vezane potpore održavanje postojećih razina proizvodnje u skladu s člankom 52. stavkom 5. Uredbe (EU) br. 1307/2013 prije izmjene Uredbom (EU) 2017/2393. Izmjena članka 54. stavka 3. Delegirane uredbe (EU) br. 639/2014 trebala bi se stoga primjenjivati u pogledu zahtjeva za dodjelu potpore koji se odnose na kalendarsku godinu 2019. i sljedeće kalendarske godine.
            
            
               (7)U pogledu nove odredbe o certificiranju sjemena konoplje, primjereno je da se ona primjenjuje u odnosu na zahtjeve za dodjelu potpore koji se odnose na kalendarsku godinu 2018. i sljedeće kalendarske godine,
            
            
            
               DONIJELA JE OVU UREDBU:
            
            
               Članak 1.
                  Izmjena Delegirane uredbe (EU) br. 639/2014
            
            
               Delegirana uredba (EU) br. 639/2014 mijenja se kako slijedi: 
            
            
               1. U članku 9., stavak 1. zamjenjuje se sljedećim: 
            
         
         
            
               „1. Za potrebe članka 32. stavka 6. Uredbe (EU) br. 1307/2013 prihvatljivost površina koje se koriste za proizvodnju konoplje podliježe uporabi sjemena sorata navedenih u „Zajedničkom katalogu sorata poljoprivrednih biljnih vrsta” 15. ožujka u godini za koju je odobreno plaćanje i objavljenih u skladu s člankom 17. Direktive Vijeća 2002/53/EZ*. Sjeme se certificira u skladu s Direktivom Vijeća 2002/57/EZ** ili u skladu s člankom 10. Direktive Komisije 2008/62/EZ*** u slučaju čuvanih sorata.
            
            
               * Direktiva Vijeća 2002/53/EZ od 13. lipnja 2002. o zajedničkom katalogu sorata poljoprivrednih biljnih vrsta (SL L 193, 20.7.2002., str. 1.).
            
            
               ** Direktiva Vijeća 2002/57/EZ od 13. lipnja 2002. o stavljanju na tržište sjemena uljarica i predivog bilja (SL L 193, 20.7.2002., str. 74.).
            
            
               *** Direktiva Komisije 2008/62/EZ od 20. lipnja 2008. o predviđanju određenih odstupanja za prihvaćanje poljoprivrednih lokalnih populacija i sorata koje su prirodno prilagođene lokalnim i regionalnim uvjetima i kojima prijeti genetska erozija te za stavljanje na tržište sjemena i sjemenskog krumpira tih lokalnih populacija i sorata (SL L 162, 21.6.2008., str. 13.).”;
            
            
               2. U članku 52. briše se stavak 3.;
            
            
            
               3. U članku 53. stavku 2., treći podstavak zamjenjuje se sljedećim:
            
            
               „Ne dovodeći u pitanje članak 52. stavak 6. Uredbe (EU) br. 1307/2013, za jedinični iznos potpore iz drugog podstavka ovog stavka, države članice mogu odlučiti primjenjivati modulirane jedinične iznose za određene kategorije poljoprivrednika ili na razini poljoprivrednoga gospodarstva kako bi uzele u obzir ekonomije razmjera koje proizlaze iz veličine proizvodnih struktura u ciljanoj posebnoj vrsti poljoprivredne djelatnosti ili posebnom poljoprivrednom sektoru ili, ako je mjera usmjerena na regiju ili cijeli sektor, u predmetnoj regiji ili sektoru. Članak 67. stavak 1. ove Uredbe primjenjuje se mutatis mutandis na obavješćivanje o tim odlukama.”; 
            
            
            
               4. U članku 53.a, stavci 2. i 3. zamjenjuju se sljedećim:
            
            
               „2. Ako su površina ili broj životinja koji su prihvatljivi za potporu u okviru mjere dobrovoljne proizvodno vezane potpore u predmetnoj godini potraživanja jednaki ili veći od površine ili broja životinja iz članka 52. stavka 6. Uredbe (EU) br. 1307/2013, kako su prijavljeni u skladu s točkom 3. podtočkom (j) Priloga I. ovoj Uredbi, u tu se mjeru potpore ne smiju prenijeti sredstva ni iz jedne druge mjere ili mjera potpore.
            
            
            
               3. Ako su površina ili broj životinja koju su prihvatljivi za potporu u okviru mjere dobrovoljne proizvodno vezane potpore u predmetnoj godini potraživanja manji od površine ili broja životinja iz članka 52. stavka 6. Uredbe (EU) br. 1307/2013, kako su prijavljeni u skladu s točkom 3. podtočkom (j) Priloga I. ovoj Uredbi, prijenos sredstava ne smije dovesti do toga da jedinični iznos postane manji od omjera između iznosa utvrđenog za financiranje kako je prijavljen u skladu s točkom 3. podtočkom (i) navedenog Priloga i površine ili broja životinja iz članka 52. stavka 6. Uredbe (EU) br. 1307/2013.”;
            
            
            
               5. U članku 54., stavak 3. zamjenjuje se sljedećim:
            
            
               „3. Ako se potpora u okviru određene mjere proizvodno vezane potpore može odobriti i u okviru druge mjere proizvodno vezane potpore ili mjere provedene u skladu s drugim mjerama i politikama Unije, države članice osiguravaju da predmetni poljoprivrednik može primiti potporu usmjerenu na uklanjanje iste poteškoće, kako je navedena u članku 52. stavku 3. Uredbe (EU) br. 1307/2013 i definirana za tu proizvodno vezanu potporu, u okviru samo jedne od tih mjera po sektoru, regiji, posebnoj vrsti poljoprivredne djelatnosti ili posebnom poljoprivrednom sektoru koji su određeni kao ciljni u skladu s tom odredbom.”;
            
            
            
               6. U članku 67. stavku 3., točka (c) zamjenjuje se sljedećim:
            
            
               „(c) za svaku obuhvaćenu mjeru, obrazloženje da je prijenos u skladu s proizvodno ograničavajućim karakterom programa iz članka 52. stavka 6. Uredbe (EU) br. 1307/2013 te da odluke o kojima je Komisija obaviještena u skladu s člankom 54. te uredbe  i stavcima 1. i 2. ovog članka ne postaju ništavne.”;
            
            
         
         
            
               7. Prilog I. zamjenjuje se tekstom utvrđenim u Prilogu ovoj Uredbi.
            
            
            
               Članak 2.
                  Stupanje na snagu i primjena
            
            
               Ova Uredba stupa na snagu sljedećeg dana od dana objave u Službenom listu Europske unije.
            
            
               Članak 1. točke 2., 3., 4., 6. i 7. primjenjuju se u pogledu zahtjeva za dodjelu potpore koji se odnose na kalendarske godine nakon kalendarske godine 2014. 
            
            
               Članak 1. točka 1. primjenjuje se u pogledu zahtjeva za dodjelu potpore koji se odnose na kalendarsku godinu 2018. i sljedeće kalendarske godine.
            
            
               Članak 1. točka 5. primjenjuje se u pogledu zahtjeva za dodjelu potpore koji se odnose na kalendarsku godinu 2019. i sljedeće kalendarske godine.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 28.2.2018.
            
            
               
                     Za Komisiju
               
               
                     Predsjednik
                     Jean-Claude JUNCKER
               
            
         
         
            
                  
                     (1)
                  
                        Delegirana uredba Komisije (EU) br. 639/2014 od 11. ožujka 2014. o dopuni Uredbe (EU) br. 1307/2013 Europskog parlamenta i Vijeća o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike te o izmjeni Priloga X. toj uredbi (SL L 181, 20.6.2014., str. 1.).
               
               
                  
                     (2)
                  
                        Uredba (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013., str. 608.).
               
               
                  
                     (3)
                  
                        Uredba (EU) 2017/2393 Europskog parlamenta i Vijeća od 13. prosinca 2017. o izmjeni uredaba (EU) br. 1305/2013 o potpori ruralnom razvoju iz Europskoga poljoprivrednog fonda za ruralni razvoj (EPFRR), (EU) br. 1306/2013 o financiranju, upravljanju i nadzoru zajedničke poljoprivredne politike, (EU) br. 1307/2013 o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike, (EU) br. 1308/2013 o uspostavljanju zajedničke organizacije tržišta poljoprivrednih proizvoda i (EU) br. 652/2014 o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal (SL L 350, 29.12.2017., str. 15.).
               
               
                  
                     (4)
                  
                        Direktiva Komisije 2008/62/EZ od 20. lipnja 2008. o predviđanju određenih odstupanja za prihvaćanje poljoprivrednih lokalnih populacija i sorata koje su prirodno prilagođene lokalnim i regionalnim uvjetima i kojima prijeti genetska erozija te za stavljanje na tržište sjemena i sjemenskog krumpira tih lokalnih populacija i sorata (SL L 162, 21.6.2008., str. 13.).
               
               
                  
                     (5)
                  
                        Jedina bitna izmjena odnosila se na datum od kojeg bi se počela primjenjivati izmjena članka 54. stavka 3. Delegirane uredbe Komisije (EU) br. 639/2014 (kumuliranje potpora).
               
               
                  
                     (6)
                  
                        Direktiva Komisije 2008/62/EZ od 20. lipnja 2008. o predviđanju određenih odstupanja za prihvaćanje poljoprivrednih lokalnih populacija i sorata koje su prirodno prilagođene lokalnim i regionalnim uvjetima i kojima prijeti genetska erozija te za stavljanje na tržište sjemena i sjemenskog krumpira tih lokalnih populacija i sorata (SL L 162, 21.6.2008., str. 13.).
               
               
                  
                     (7)
                  
                        SL L 347, 20.12.2013., str. 608.
               
               
                  
                     (8)
                  
                        Delegirana uredba Komisije (EU) br. 639/2014 od 11. ožujka 2014. o dopuni Uredbe (EU) br. 1307/2013 Europskog parlamenta i Vijeća o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike te o izmjeni Priloga X. toj uredbi (SL L 181, 20.6.2014., str. 1.).
               
               
                  
                     (9)
                  
                        Direktiva Vijeća 2002/57/EZ od 13. lipnja 2002. o stavljanju na tržište sjemena uljarica i predivog bilja (SL L 193, 20.7.2002., str. 74.).
               
               
                  
                     (10)
                  
                        Direktiva Komisije 2008/62/EZ od 20. lipnja 2008. o predviđanju određenih odstupanja za prihvaćanje poljoprivrednih lokalnih populacija i sorata koje su prirodno prilagođene lokalnim i regionalnim uvjetima i kojima prijeti genetska erozija te za stavljanje na tržište sjemena i sjemenskog krumpira tih lokalnih populacija i sorata (SL L 162, 21.6.2008., str. 13.).
               
               
                  
                     (11)
                  
                        Uredba (EU) 2017/2393 Europskog parlamenta i Vijeća od 13. prosinca 2017. o izmjeni uredaba (EU) br. 1305/2013 o potpori ruralnom razvoju iz Europskoga poljoprivrednog fonda za ruralni razvoj (EPFRR), (EU) br. 1306/2013 o financiranju, upravljanju i nadzoru zajedničke poljoprivredne politike, (EU) br. 1307/2013 o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike, (EU) br. 1308/2013 o uspostavljanju zajedničke organizacije tržišta poljoprivrednih proizvoda i (EU) br. 652/2014 o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal (SL L 350, 29.12.2017., str. 15.).
               
            
      
    ---documentbreak--- 
      
         
         
            
               PRILOG
            
            
            
            
               „PRILOG I.
            
            
               Sadržaj informacija koje se dostavljaju Komisiji u skladu s člankom 67. stavkom 1.
            
            
               Informacije sadržavaju sljedeće: 
            
            
               1. postotak nacionalne gornje granice iz članka 53. Uredbe br. (EU) 1307/2013 za svaku godinu do 2020.; 
            
            
               2. naziv svake mjere potpore; 
            
            
               3. opis svake mjere potpore koji uključuje barem sljedeće: 
            
            
               (a) ciljnu regiju ili sektor;
            
            
               (b) odabrane posebne vrste poljoprivrednih djelatnosti i/ili posebne poljoprivredne sektore te opis poteškoća s kojima su se suočili i, prema potrebi, kriterije koje utvrđuju države članice kako bi utvrdile regije iz članka 52. stavka 1. ove Uredbe;
            
            
               (c) gospodarsku, društvenu i ekološku važnost;
            
            
               (d) svaku provedbu odstupanja iz članka 52. stavka 4. Uredbe (EU) br. 1307/2013;
            
            
               (e) njezino trajanje;
            
            
               (f) važeće uvjete prihvatljivosti; 
            
            
               (g) za države članice koje primjenjuju članak 53. stavak 2. treći podstavak ove Uredbe, kriterije primijenjene za određivanje svakog moduliranog jediničnog iznosa potpore u skladu s tim podstavkom;
            
            
               (h) procijenjene iznose potpore po jedinici izračunane u skladu s člankom 53. stavkom 2. trećim podstavkom ove Uredbe; 
            
            
               (i) utvrđeni iznos za financiranje;
            
            
               (j) utvrđene površine i prinose ili utvrđeni broj životinja u skladu s člankom 52. stavkom 6. Uredbe (EU) br. 1307/2013; 
            
         
         
            
               (k) prema potrebi, najveću površinu utvrđenu za potrebe provedbe potpore za sjeme uljarica iz članka 53. stavka 3. ove Uredbe;
            
            
               (l) sve postojeće mjere koje se primjenjuju u okviru drugih programa potpore Unije ili mjera koje se financiraju državnim potporama u istoj regiji ili sektoru kao i mjera proizvodno vezane potpore te, prema potrebi, kriterije i administrativne propise kojima se osigurava da se potpora kojoj je cilj uklanjanje iste poteškoće  iz članka 52. stavka 3. Uredbe (EU) br. 1307/2013 ne dodjeljuje i u okviru drugih programa potpore Unije u skladu s člankom 52. stavkom 9. te uredbe;
            
            
               4. prema potrebi, detaljan opis određene situacije u ciljnoj regiji ili sektoru te obilježja posebnih vrsta poljoprivredne djelatnosti ili posebnih poljoprivrednih sektora zbog kojih postotak iz članka 53. stavka 1. Uredbe (EU) br. 1307/2013 nije dovoljan za uklanjanje utvrđenih poteškoća i koji opravdavaju povećanu razinu potpore u skladu s člankom 54. stavkom 2. te uredbe, 
            
            
               5. prema potrebi, dokaz o postojanju jedne od potreba iz članka 55. stavka 1. točaka (a), (b), (c) ili (d) Uredbe (EU) br. 1307/2013.”